Ekonomska upotreba dronova sve veća
Tako, na primjer, kalifornijski univerzitet Davis isprobava japanske dronove u poslu zaprašivanja insekticidima, u nadi da će to biti precizniji i jeftiniji način od prskanja običnim avionima ili sa tla.
Dronovi sa kamerama mogu snimati zadivljujuće video snimke, dajući gledaocima osjećaj da i sami lete... Kreacija takvih prizora za filmove ili televiziju nekad je zahtijevala vrlo skupe letjelice sa posadom. Ali, rapidno usavršavanje kompjutera, softvera, komunikacija i elektronike, zajedno sa mnogo uspjelih i neuspjelih proba entuzijasta - pokazalo je da dronovi od svega nekoliko hiljada dolara mogu obaviti i zahtjevnija snimanja, ali i druge i drugačije zadatke, kojih je sve više i više. Kompanija internetske prodaje Amazon eksperimentira sa dostavom paketa dronovima. Kalifornijski univerzitet Davis isprobava japanske dronove u poslu zaprašivanja insekticidima, u nadi da će to biti precizniji i jeftiniji način od prskanja običnim avionima ili sa tla. Rukovodilac Medjunarodnog udruženja za sisteme bespilotnih letjelica Michael Toscano se, kako kaže, nada da će američki zvaničnici uskoro definirati pravila koja će njihovim i drugim dronovima omogućiti da lete bezbjedno, podalje od drugih letjelica i tako ovoj industriji u povoju omogućiti da raste i razvija se. ,kaže Toscano. Eksperti kažu da dron-industrija, uključujući i male poduzetnike i ogromne tehnološke kompanije, raste geometrijskom progresijom. U intervjuu putem Skype-a iz Hong Konga, Direktor dron kompanije Team BlackSheep, Raphael Pirker, kaže da njegov posao sazrijeva od zabavnog hobija u jedan ozbiljan posao i dodaje: Eksperti očekuju da će kompanije više koristiti manje, relativno jeftine dronove i da će to, ustvari, donijeti promjene u društvu. Profesor Keith Hayward iz Kraljevskog Aeronautičkog Društva u Londonu, takodje je govorio putem Skype-a. Vojne bespilotne letjelice proizvode i koriste Sjedinjene Države i mnoge druge zemlje. One su igrale kontroverznu ulogu u špijuniranju i vodjenju ratova. I to će ostati tako. Vojni dronovi, u mnogim slučajevima, podsjećaju na borbene avione, po tehnološkoj složenosti, veličini i multimilionskim cijenama. Za razliku od njih, komercijalni dronovi su se razvili iz dječijih modela aviona sa radio upravljanjem. Oni su jeftini, teški obično oko jednog kilograma i vjerovatnije je da će oni prije raznositi pizze nego bombe.